Aber z`allererscht mol, han ich jo müese mis Gspann  nöimä parkiere… i ha dr Parkplatz vo dr Märthalle z`Burgdorf im Chopf gha, und ha ghofft dass dört nid grad irgend ä spezielle Aalass stattfindet. I ha Glück gha, s`het Parkplätz gha, und au gnue Platz, zum s`Gspann uf zwei Parkplätz meh oder weniger grad (und meh oder weniger innerhalb vo dä Parkfälder) ane z`stellä. Denn isch allerdings grad es Polizeiauto überä Platz tuckeret, und i ha scho gmeint die verschüüche mi wieder! Sie si aber eifach duregfahre und hei chli blöd gluegt. I bi zur Parkuhr und ha das  mol g`studiert… Maximal 12h! so doof! Ja nu, i ha uf guet Glück mol ä Fünfliber ine gheit (meh Münz hätt i ebe gar nid gha) und - tadaa - bis Mentig am irgendwenn. Oke… s`Billet schön brav unter dr Schiibe, hani im Hänger (!) afo s`Ross sattle. Dusse hets ebe dummerwiis grägnet. D`Polizei isch nomol duregfahre, het no blöder gluegt, aber immerno nüt gseit und trotzdäm het s`Babs grad Adrenalinschüüb gha vor Schiss!   )